als_Latn dik_Latn sag_Latn
Në orën 18:00 u luajtën katër ndeshjet e para të ditës së sotme të vlefshme për kualifikueset e Kupës së Botës “Rusi 2018”. Gjithë vëmendja kryesore ishte e përqëndruar te derbi i Britanisë së Madhe mes Skocisë dhe Anglisë në Grupin F, takim që përfundoi me një barazim spektakolar 2-2.
Çembërlejn kaloi Anglinë të parën në avantazh në minutën e 70, por Skocia me anë të dopietës së Grifiths në minutat 87 dhe 90 realizoi një përmbysje fantastike të rezultatit. Megjithatë festa e skocezëve nuk zgjati më shumë se 3 minuta pasi Kejn ktheu barazinë e shifrave duke vulosur rezultatin përfundimtar.
Në ndeshjet e tjera, Irlanda e Veriut mposhti në transfertë Azerbajxhanin me rezultatin 0-1, Danimarka fitoi 1-3 në Kazakistan dhe Sllovenia mundi Maltën 2-0. Ndërkohë në orën 20:45 u luajtën 5 ndeshjet e tjera të planifikuara për sot. Gjermania nuk i dha asnjë shans modestëve të San Marinos duke e mposhtur bindshëm me rezultatin 7-0.
Autorët e golave ishin Draksler në minutën e 11, Vagner me tripletë në minutat 14, 29 dhe 85, Junes në minutën e 38, Mustafi në të 47-n dhe Brandt në të 72-tën.
Në sfidat e tjera, Sllovakia fitoi në Lituani, Mali i Zi mposhti Armeninë, Norvegjia barazoi me Çekinë dhe Polonia triumfoi ndaj Rumanisë./panoramasport/
KUALIFIKUESET – KUPA E BOTËS “RUSI 2018”
Grupi C
Azerbajxhan – Irlandë e Veriut 0-1
Gjermani – San Marino 7-0
Norvegji – Republika Çeke 1-1
Grupi E
Kazakistan – Danimarkë 1-3
Mal i Zi – Armeni 4-1
Poloni – Rumani 3-1
Grupi F
Skoci – Angli 2-2
Slloveni – Maltë 2-0
Lituani – Sllovaki 1-2
(BalkanWeb)
als_Latn als_Latn als_Latn als_Latn als_Latn als_Latn vec_Latn als_Latn vec_Latn crh_Latn vec_Latn lmo_Latn als_Latn als_Latn vec_Latn fij_Latn epo_Latn sot_Latn bos_Latn